**PROTOCOL PREVENCIÓ COVID-19 EXTRAESCOLAR NATACIÓ CURS 2020-21**

Informació rebuda per part del pavelló informant de les mesures adoptades degut a l’alerta sanitària per COVID-19:

*“Els cursets de natació que fèiem a les 17.30h tenim previst fer-los a les 17h. horari d’aigua 17-17.45h. i els de les 18.15h passaran a fer-se a les 18h, horari d’aigua de 18-18.45h.*

*La recollida dels nens la faran els monitors al carrer, les famílies no podran accedir a la instal·lació.*

*Pel curset de les 17h la recepció dels nens serà a les 16.45h*

*Pel curset de les 18h. la recepció dels nens serà a les 17.45h.*

*Per entrar i sortir de la instal·lació caldrà fer rentada de mans amb gel hidroalcohòlic i portar la mascareta fins a dalt de la piscina, caldrà portar una bossa/sobre pel deixar-la amb el barnús a l’hora d’anar a l’aigua.*

*Cada monitor acompanyarà a 5 alumnes al vestidor, on deixaran la bossa i amb el banyador, el barnús, les xancletes, el casquet de bany i la mascareta els pujarà a la piscina per tal de començar el curset.*

*Els alumnes han de venir amb el banyador posat. Recordeu que han de portar la roba/material marcada ara més que mai. Al finalitzar l’activitat, no es podrà utilitzar les dutxes, els monitors portaran als alumnes al vestidor assignat, els ajudaran a canviar-se la roba molla per la roba de carrer i els acompanyaran al carrer per tal que les famílies els puguin recollir.*

*També es redueixen les places. Les escoles que compartiu l’horari amb una altra escola, podreu inscriure a 10 nens cadascuna. Fent un total de 20 alumnes per horari entre totes dues escoles.”*

Per a la nostre escola ens han reservat els divendres amb un aforament màxim de 20 alumnes. L’assignació de les places es durà a terme l’últim dia del termini de les inscripcions a les 19 hores mitjançant una aplicació de selecció aleatòria.

Totes les persones inscrites en aquesta activitat es comprometen a seguir les instruccions plantejades per el pavelló corresponents a l’ús de la instal·lació i la metodologia de realització de l’activitat. Qualsevol dubte adreceu-vos al mail d’extraescolars de l’AMPA extraescolars@ampaelsaiguerols.com